text: 792 fik fartbøder på samme vej på seks timer
  20 juni 2017 kl. 09.31
  792 trafikanter ud 3.394 kontrollerede fik en fartbøde, da de forleden kørte på Tarp Hovedvej og nordpå i retning mod Varde.
  Den automatiske trafikkontrol fandt sted på Tarp Hovedvej i Tarp torsdag den 8. juni fra klokken 15.23 til 21.36, hvor i alt 3.394 køretøjer fik målt deres hastighed.
  Hastighedsgrænsen på strækningen er 50 kilometer i timen, og kontrollen fandt sted 100 meter før hastighedsgrænsen bliver ophævet ved færdselstavle E56.
  Ud af de knap 800 bilister, der kørte for stærkt, fik 257 et klip i kørekortet, mens 30 kørte så stærkt, at de – enten betinget eller ubetinget – får frakendt retten til at køre bil.
  Syd- og Sønderjyllands Politi i en pressemeddelelse: "Det har gennem sociale medier forlydt, at den foretagne måling er forkert, og at bøderne vil blive eftergivet. Men dette har intet på sig."
  Målingen blev foretaget på baggrund af en borgerhenvendelse, ligesom der er sket en del færdselsuheld på strækningen.
  Det har gennem sociale medier forlydt, at den foretagne måling er forkert, og at bøderne vil blive eftergivet. Men dette har intet på sig, oplyser Syd- og Sønderjyllands Politi i en pressemeddelelse.
  De 792 bilister, som er målt til at køre for stærkt, kan imødese en bøde, som de modtager i deres e-boks.
  Her vil det også fremgå, hvordan den enkelte skal forholde sig, såfremt man er uenig i hastighedsmålingen.
  